149 Frater, Fraternitas

Quadruplex fraternitas reperitur: naturalis et spiritualis. Naturalis adhuc duplex. Vna generalis et remota qua omnes sumus ab vno Deo per Adam, Matt. 23[:8]: *Omnes vos fratres estis* ab uno facti. Et vnius naturalis spiritualis et propinqua, quia sumus a propinquis parentibus, Gen. 42[:32]: *Fratres sumus uno patre* generati.

¶ Spiritualis fraternis adhuc duplex est. Vna generalis et remota omni, scilicet, fidelium, Luc. 22[:32]: *Tu aliquando conversus, confirma fratres tuos*. Et fidelis[[1]](#endnote-1) alia spiritualis et propinqua, scilicet, iustorum et spiritualiter religiosorum, Joan. 20[:17]: *Vade* et *[ad] fratres meos, et dic eis*. Matt. 25[:40]: Quodcumque feceritis *uni ex his fratribus meis*, *mihi fecistis*.

¶ Fraternitas spiritualis exigit multa. Primo, quantum ad actum cordis duo. Primo, ut quilibet alium diligat. Simile, enim, attrahit ad condiligendum quod quidem patet de omnibus animalibus nisi fuerint canes,[[2]](#endnote-2) [1] Joan. 4[:20]: *Si quis dixerit*: Quia *diligo Deum, et fratrem suum* *oderit, mendax est*. [1] Joan. 3[:15]: *Qui odit fratrem suum, homicida est*. Sed, heu, quia Prou. 19[:7] dicitur, *Fratres pauperis hominis oderunt eum*. Et Gen. 27[:41]: *Oderat semper Esau Jacob* fratrem suum.

¶ Ecce duplex causa odii fratrum: paupertas et inuidia. Sic fratres Joseph *oderant eum nec poterant ei quicquam pacifice loqui*, [Gen. 37:4]. Secundo, ut lesus iniuriam petenti indulgeat, sic Stephanus lapidantibus,[[3]](#endnote-3) [Act. 7:58]. Matt. 5[:23]: *Si offers munus tuum ad altare*. Et Matt. 18[:21]: *Domine*, quotienscumque *peccabit in me frater meus, [et] dimittam ei?,* etc. Sed, heu, qui Mich. 7[:2]: *Vir fratrem suum venatur ad mortem*.

¶ Quantum ad actum oris duo. Primo, ut doctor doceat ignorantem sicut sol illuminat lunam, Psal. [21:23]: *Narrabo nomen tuum fratribus meis*. Et Luc. 22[:32]: *Et tu aliquando conversus,[[4]](#endnote-4)* /f. 43rb/ *confirma fratres tuos,* scilicet, verbo et exemplo. Sic fecit Paulus, sed, heu, quia Mala. 2[:10] dicitur, *Numquid non unus Deus creavit nos? Quare ergo unusquisque despicit fratrem suum*, *violans pactum patrum nostrorum*?

Secundo, ut iustior corripiat delinquentem, sic manus lauat pedem et tergit, Leu. 19[:17]: Ne *oderis fratrem tuum in corde tuo, sed publice argue eum, ne* maneat *peccatum* apud te. Matt. 18[:15]: *Si peccaverit in te frater tuus, corripe eum inter te*, etc. Sed, heu, quia multi parati sunt ad corripiendum defectus alienos, sed non suos, de quibus, Luc. 6[:41]: *Quid vides festucam in oculo fratris tui*, *in tuo autem trabem, non* videns?

¶ Item, quantum ad actum operis duo. Primo, ut potens egenti subuenniat, sicut vnum membrum alteri membrum, enim commembrum non impetit sed iuuat, Exod. 2[:13-14], apparuit Moyses litigantibus et reconsiliauit eos, dicens, Viri, fratres estis ut quid vocetis alterutrum, sed, heu, quia dicunt quod ibidem sequitur, *Quis te[[5]](#endnote-5)* *constituit judicem super nos?* Sed nos omnes sumus membra corporis Christi, Prou. 18[:19]: *Frater qui adjuvatur a fratre quasi civitas firma*. Prou. 17[:17]: *Frater in angustiis comprobatur*. [1] Macc. 3[:2]: *Adjuvabant eum omnes fratres* sui. [1] Joan. 3[:17]: *Qui … viderit fratrem suum necessitatem habere, et clauserit viscera sua ab eo*, etc. Sed, heu, quia Jer. 9[:5, 4] dicitur, *Vir fratrem suum deridebit, et veritatem non loquentur*. *Et in omni fratre suo non* habeas fidem. Secundo, ut quilibet ad alium pacifice se habeat. Nam collegacio partium seruat edificium a ruina, Gen. 13[:8]: *Ne queso sit jurgium inter me et te … fratres enim sumus*. Eccli. 25[:1-2]: *In tribus placitum est spiritui meo, que sunt probata coram Deo et hominibus: concordia fratrum*, etc. Vnde Prou. 6[:19] sapiens detestatur *eum qui seminat inter fratres discordias*. Et ut pax melius seruetur, ait Apostolus, 2 Thes. 3[:6]: *Subtrahatis vos ab omni fratre ambulante inordinate*. Sed, heu, quia [1] Cor. 6[:6]: dicitur, *Frater cum fratre [judicio] contendit*.

1. fidelis ] *corr*. fides F.128; fideles F.80, Lambeth 23. [↑](#endnote-ref-1)
2. canes ] F.80, Lambeth 23 *corr*. cane F. 128. [↑](#endnote-ref-2)
3. lapidantibus ] F.80, Lambeth 23 *corr*. lapidibus F. 128. [↑](#endnote-ref-3)
4. *conversus,* /f. 43rb/ ] *add*. conuersus F.128. [↑](#endnote-ref-4)
5. *te* ] *add*. ~~custodiuit~~ F.128. [↑](#endnote-ref-5)